 Suldaanka Guud ee Beelaha Habar-carfaan Suldaan Cabdiraxmaan Jaamac Dhawal, ayaa si qoto dheer uga warramay asbaabta kalliftay inay beeshu si midaysan u goaansato inay ku biirto xisbiga KULMIYE, waxaannu yidhi, Shir dheer oo dhawr toddobaad socday guddi beesha ah kadib waxay ku soo gunaanaday inay siyaasadda Somaliland ee guurguuraysa inay meel ka fadhiistaan, waxaanay goaansadeen inay si cad oo badheedh ah oo biyo-kama dhibcaan ah KULMIYE u dhex degaan, waxaana ay soo qorteen qoddobo badan ay siddeeda u qaateen Guddoomiye Muuse Biixi Cabdi iyo Cabdiraxmaan Saylici, mid kastaana waxa uu qabsoomayaa maalinteeda, siyaa awgeed siyaasaddii anoo suldaan ah aan kusoo dhex jirey maanta meel baan dhigayaa, haddii urur la furo iyo haddii wax kale yimaadaanba maskaxda iyo muruqa reerka waxaan ku ogahay KULMIYE. 